707η Ομάδα Ειδικών Αποστόλων

Η 707η Ομάδα Ειδικών Αποστολών (κορεάτικα: 제707특수임무단, Χάντζα: 第707特殊任務團) είναι μια ελίτ μονάδα ειδικών δυνάμεων της Διοίκησης Ειδικού Πολέμου του Στρατού της Δημοκρατίας της Κορέας. Είναι μια γνωστή μονάδα ειδικών αποστολών που περιλαμβάνει κυρίως μαύρες επιχειρήσεις (αγγλ.: Black ops), σύλληψη ή εξόντωση στόχων υψηλής αξίας, αντιτρομοκρατία, άμεση δράση, προστασία στελεχών, διάσωση ομήρων, ασύμμετρο πόλεμο, ειδικές επιχειρήσεις υψηλής επικινδυνότητας και ειδική αναγνώριση για τη συλλογή επιχειρησιακών πληροφοριών.

 Ιστορία 
μικρογραφία|Η  «Ασένα» 707 στο Αφγανιστάν
Η μονάδα δημιουργήθηκε μετά τη Σφαγή του Μονάχου, η οποία ανέγκασε τη κυβέρνηση της Νότιας Κορέας να δημιουργήσει μια μονάδα αντιτρομοκρατίας και διάσωσης ομήρων εγκαίρως για τους Ολυμπιακούς Αγώνες του 1988 που θα διεξάγονταν στη Σεούλ της Νότιας Κορέας. Το 1984, η Β' Επιλαρχία της αμερικάνικης Δύναμης Δέλτα (αγγλ. Delta Force) ταξίδεψε στη Νότια Κορέα για να διεξάγει εκπαίδευση με την 707η.

Πριν την αναδιοργάνωση του, το 707ο Τάγμα είχε περίπου 200 άνδρες και γυναίκες οργανωμένους σε:

 Ομάδα Αντιτρομοκρατίας
 Ομάδα Ναυτικών Επιχειρήσεων
 Ομάδα Αεροπορικών Επιθέσεων
 Ομάδα Ελεύθερων Σκοπευτών
 Λόχος Πληροφοριών
 Αμιγώς Γυναικείος Λόχος

Ο αμιγώς γυναικείος λόχος μπορούσε να χρησιμοποιηθεί ως σωματοφυλακή ή για επιχειρήσεις χαμηλής ορατότητας, όλες χωρισμένες σε επιχειρησιακές ομάδες δεκατεσσάρων ατόμων, καθώς και σε ομάδες υποστήριξης και καταστροφής. Ο αμιγώς γυναικείος λόχος απενεργοποιήθηκε το 2014.

Η μονάδα έχει επίσης κληθεί από την κυβέρνηση της Νότιας Κορέας να δώσει προτεραιότητα σε πιθανές αντιτρομοκρατικές επιχειρήσεις και επιχειρήσεις διάσωσης ομήρων έναντι πιθανών απειλών στο έδαφος της Νότιας Κορέας. Η μονάδα είναι η κύρια δύναμη μαύρης επιχείρησης, αντιτρομοκρατίας, διάσωσης ομήρων και ταχείας αντίδρασης (QRF) της Νότιας Κορέας. Οι στρατιώτες της μονάδας - που κάποτε διακρίνονταν από τους μαύρους μπερέδες τους (πριν από την τυποποίηση του μαύρου μπερέ για όλους τους εν ενεργεία στρατιώτες) - είναι επιφορτισμένοι με τη διεξαγωγή κατά παράτυπων στρατευμάτων, αποτελούν την QRF του στρατού για καταστάσεις έκτακτης ανάγκης, ειδικές επιχειρήσεις που είναι εξαιρετικά υψηλού ρίσκου και επικινδυνότητας, καθώς και αστικές αντιτρομοκρατικές αποστολές και αποστολές διάσωσης ομήρων. Το παρατσούκλι της μονάδας είναι Λευκή Τίγρης.

Κατά τη διάρκεια του Φεβρουαρίου του 2019, το πρώην 707ο Τάγμα Ειδικών Αποστολών αναδιοργανώθηκε και μετονομάστηκε σε 707η Ομάδα Ειδικών Αποστολών (κορ. 제707특수임무단) με πρόσθετο προσωπικό και εξοπλισμό για να εξασφαλιστεί υψηλότερη ετοιμότητα έναντι διαφόρων απειλών. Διοικείται πλέον από συνταγματάρχη αντί για αντισυνταγματάρχη.

Από το 2011, η 707η Ομάδα Ειδικών Αποστολών διατηρεί παρουσία στα Ηνωμένα Αραβικά Εμιράτα ως μέρος του αποσπάσματος των Νοτιοκορεατικών Ειδικών Δυνάμεων, με την ονομασία «Μονάδα Ακχ», που έχει αναπτυχθεί στην περιοχή για την εκπαίδευση των τοπικών δυνάμεων.

 Αεροπορικό ατύχημα 
Στις 5 Φεβρουαρίου 1982, η μονάδα υπέστη ένα καταστροφικό πλήγμα όταν ένα C-123J της Fairchild που μετέφερε 47 μέλη της, μαζί με έξι μέλη της Πολεμικής Αεροπορίας της Κορέας, σκοτώθηκε σε συντριβή κατά την προσέγγιση στο Διεθνές Αεροδρόμιο Τζέτζου, Τζέτζου, Νότια Κορέα.. Ήταν το πιο θανατηφόρο ατύχημα εν καιρώ ειρήνης που βίωσαν οι Ένοπλες Δυνάμεις της Δημοκρατίας της Κορέας μετά τον Πόλεμο της Κορέας, με εξαίρεση ένα άλλο C-123 της Πολεμικής Αεροπορίας που συνετρίβη στο όρος Τσοενγκγιέ την 1 Ιουνίου 1982, σκοτώνοντας 53 άτομα, συμπεριλαμβανομένων 49 καταδρομέων της Διοίκησης Ειδικού Πολέμου του Στρατού της Δημοκρατίας της Κορέας και τεσσάρων στελεχών της Πολεμικής Αεροπορίας.

 Εκπαίδευση 
Η διαδικασία στρατολόγησης περιλαμβάνει συνήθως στρατεύσιμους από διάφορους κλάδους των Ενόπλων Δυνάμεων της Δημοκρατίας της Κορέας, οι οποίοι υποβάλλουν αίτηση και προσπαθούν να γίνουν μέλη της επίλεκτης δύναμης. Άλλοι επιλέγονται από τους προϊσταμένους τους μεταξύ των διαφόρων κλάδων του στρατού και δοκιμάζονται όπως οι υποψήφιοι ομόλογοί τους. Η διαδικασία επιλογής είναι πολύ αυστηρή. Οι πρώτοι υποψήφιοι υποβάλλονται σε έλεγχο ιστορικού και στη συνέχεια υφίστανται μια διαδικασία 10 ημερών κατά την οποία το 90% αποκλείεται.

Όλα τα μέλη της 707 είναι αυτοδύτες ή ανοίκουν στην Ναυτική Ομάδα Ειδικού Πολέμου, μια μονάδα υποβρυχίων καταστροφών της Ν. Κορέας και είναι εκπαιδευμένοι για αερομεταφορά. Αναφέρεται ότι τα μέλη εκτελούν συχνά καθημερινές καλλισθενικές ασκήσεις στο χιόνι και σε θερμοκρασίες κάτω του μηδενός, ενώ κολυμπούν σε παγωμένες λίμνες χωρίς καμία θερμική προστασία.

Η 707η διατηρεί στενούς δεσμούς με παρόμοιες μονάδες από όλο τον κόσμο, συμπεριλαμβανομένης της ομάδας (αγγλ) της Σιγκαπούρης, της αυστραλιανής (αγγλ) και της (αγγλ) του Χονγκ Κονγκ, αν και οι στενότεροι δεσμοί της μονάδας είναι με την 1η Αερομεταφερόμενη Ομάδα Ειδικών Δυνάμεων(αγγλ) του Στρατού των ΗΠΑ και την αμερικανική Δύναμη Δέλτα(αγγλ).

Επίσης, η 707η ομάδα διαθέτει και λειτουργεί ένα συγκρότημα εκπαίδευσης αντιτρομοκρατίας και διάσωσης ομήρων για την Διοίκηση Ειδικού Πολέμου του Στρατού της Δημοκρατίας της Κορέας, στο οποίο διεξάγει και πολυεθνικές εκπαιδεύσεις.
 Εξοπλισμός 

 Μοτίβο παραλλαγής 
μικρογραφία|Η Μονάδα 707 «Ακχ» (Akh) της Δημοκρατίας της Κορέας στα ΗΑΕ
Η 707η Ομάδα Ειδικών Αποστόλων φαίνεται να χρησιμοποιεί το τετράχρωμο ψηφιακό μοτίβο παραλλαγής της Διοίκησης Ειδικού Πολέμου M2016.

 Οπλισμός 
μικρογραφία|Ελεύθεροι σκοπευτές της Ναυτικής Ομάδας Ειδικού Πολέμου

 M4 carbine
 KAC KS-3
 KAC SR-16 (περιορισμένη χρήση)
 Kel-Tec KSG
 FN SCAR-L
 Brügger & Thomet MP9
 Heckler & Koch MP5
 Daewoo Precision Industries K2
 Berreta 92
 Daewoo Precision Industries K3
 Daewoo Precision Industries K1
 Daewoo Precision Industries K5
 Glock 19
 Panzerfaust 3
 USAS-12

 Δείτε επίσης 

 Ένοπλες Δυνάμεις της Δημοκρατίας της Κορέας

 Παραπομπές 


 Εξωτερικοί σύνδεσμοι 

 Επίσημη Ιστοσελίδα της Διοίκησης Ειδικού Πολέμου του Στρατού της Δημοκρατίας της Κορέας 


Κατηγορία:Ειδικές δυνάμεις
Κατηγορία:Στρατός της Νότιας Κορέας